16 വയസ്സില് താഴെയുള്ള വിദ്യാര്ത്ഥികള്ക്ക് കൊവിഡ് വാക്സിന് നിര്ബന്ധമാക്കരുത്നിര്ദേശവുമായി അബുദാബി പതിനാറ് വയസ്സില് താഴെയുള്ള വിദ്യാര്ത്ഥികള്ക്ക് കൊവിഡ് വാക്സിന് നിര്ബന്ധമല്ലെന്ന് അറിയിച്ച് അബുദാബി.സ്കൂള് അധികൃതരോട് ഇത് നിര്ബന്ധമാക്കരുതെന്ന് നിര്ദേശവും അബുദാബി വിദ്യാഭ്യാസ വകുപ്പ് നല്കി.വിദ്യാര്ത്ഥികളുടെ വാക്സിനേഷന് നിരക്ക് അനുസരിച്ച് സ്കൂളുകളെ വിവിധ ഗ്രേഡുകളായി തിരിക്കുന്ന ബ്ലൂ സ്കൂള്സ് പദ്ധതി നടപ്പിലാക്കിയതിന് പിന്നാലെയാണ് അബുദാബി വിദ്യാഭ്യാസ വകുപ്പ് ഈ മുന്നറിയിപ്പ് നല്കിയിരിക്കുന്നത്. കൂടാതെ പതിനാറ് വയസ്സില് താഴെയുള്ള വിദ്യാര്ത്ഥികള്ക്ക് വാക്സിനേഷന് നിര്ബന്ധമാക്കുന്നതില് നിന്ന് സ്കൂളുകളെ വിലക്കിയിട്ടുണ്ടെന്ന് അഡെക് അണ്ടര് സെക്രട്ടറി ആമിര് അല് ഹമ്മാദി അറിയിച്ചു. വിദ്യാര്ത്ഥികളുടെ വാക്സിനേഷന് ശതമാനം കണക്കാക്കുന്നതിന് പ്രത്യേക ഫോര്മുല ഉള്പ്പെടെ മാര്ഗ രേഖകളും നിലവില് തയ്യാറാക്കിയിട്ടുണ്ട്. അതേസമയം വാക്സിനേഷന് നിരക്ക് കൂടുതലുള്ള സ്കൂളുകളില് സാമൂഹിക അകലം, മാസ്ക് ധരിക്കല്, ക്ലാസ് മുറികളിലെയും ബസുകളിലെയും വിദ്യാര്ത്ഥികളുടെ എണ്ണം പരിമിതപ്പെടുത്തല് എന്നിവയ്ക്ക് ഇളവ് നല്കുന്ന കളര്കോഡ് സംവിധാനം നടപ്പാക്കാനുള്ള നടപടി അധികൃതര് സ്വീകരിച്ചു വരികയാണ്.അധ്യയന വര്ഷത്തിന്റെ രണ്ടാം ടേം മുതല് ആണ് ഇത് നടപ്പിലാക്കുക